ZAPISNIK
sa 7. sjednice Vijeća Gradske četvrti Črnomerec, održane 20. prosinca 2017. 
         u prostorijama Područnog ureda Črnomerec, 
                 Trg francuske republike 15/1, s početkom u 15:00 sati

Nazočni članovi Vijeća Gradske četvrti Črnomerec: 
Josip Jelić, Ljiljana Peršinec, Dragutin Buden, Vlado Crkvenac, Maja Čižić, Tomislav Domes, Tomislav Kolačny,  Tomislav Matošin, Branko Matun,  Marko Milić, Vanja Mojzeš, Ana Marija Pilaš, Martin Postružin, Siniša Ružić i  Miroslav Šurbek. 

Drugi nazočni: Milena Kramer, predsjednica VMO „Ban Keglević“, Branko Kasalo, predsjednik VMO Jelenovac, Mirko Berić, potpredsjednik VMO „Bartol Kašić“ Snježana Ordanić, voditeljica Područnog odsjeka Črnomerec, Maja Mateša, viša stručni referent za rad gradske četvrti i mjesnih odbora, Ivan Lončar, Franci Krstić, stručni referent za rad gradske četvrti i mjesnih odbora i Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je su prisutni svi članovi Vijeća, čime su stečeni uvjeti za raspravu i pravovaljano odlučivanje.

Predsjednika daje na usvajanje Zapisnik 6. sjednice VGČ Črnomerec.
Jednoglasno usvojen Zapisnik s 6. sjednice Vijeća Gradske četvrti Črnomerec. 

Predsjednik daje prijedlog dnevnog reda na glasovanje.

Jednoglasno usvojen slijedeći		
	
			                 dnevni red:

l .  Prijedlog prioriteta komunalnih aktivnosti Gradske četvrti Črnomerec u 2018.
2. Stožer civilne zaštite Gradske četvrti Črnomerec-imenovanje članova stožera
3. Prijedlog Izmjene i dopune Naredbe o određivanju područja Grada Zagreba na kojima se dopušta držanje domaćih životinja — donošenje zaključka
4. Kustošijanska ulica 223, izmještanje autobusne stanice — donošenje zaključka
5. Peticija građana za izgradnju javnog WC-a na okretištu Črnomerec — donošenje zaključka
6. Ulica Krvariči, prijedlog za rješavanje prometne problematike — donošenje zaključka
7. Naplata parkiranja- donošenje zaključka
8. Korekcija polazaka autobusne linije 135 Graberje – donošenje zaključka
9. Informacije, pitanja i prijedlozi
Ad.1. Prijedlog prioriteta komunalnih aktivnosti Gradske četvrti Črnomerec u 2018.

Predsjednik kratko obrazlaže Prijedlog prioriteta komunalnih aktivnosti za 2018. godinu te otvara raspravu.
U raspravi sudjelovali: Maja Čižić Tomislav Kolačny, Tomislav Domes, Tomislav Matošin, Vanja Mojzeš i Josip Jelić.
Predsjednik daje prijedlog prioriteta komunalnih aktivnosti Gradske četvrti Črnomerec u 2018. na glasovanje.

S 10 glasova ZA, 3 PROTIV i 2 SUZDRŽANA usvojen Zaključak o prijedlogu prioriteta komunalnih aktivnosti Gradske četvrti Črnomerec u 2018.


Ad.2. Stožer civilne zaštite Gradske četvrti Črnomerec-imenovanje članova stožera

Predsjednik obrazlaže na koji način se imenuje članove Stožera civilne zaštite. Obzirom da se nitko ne javlja za riječ predsjednik daje prijedlog zaključka na glasovanje.  

S 13 glasova ZA i 2 SUZDRŽANA usvojen slijedeći



ZAKLJUČAK
o imenovanju članova Stožera civilne zaštite Gradske četvrti Črnomerec


1. U Stožer civilne zaštite Gradske četvrti Črnomerec imenuju se
· Za načelnika: predsjednik Vijeća Gradske četvrti Črnomerec
· Za zamjenika načelnika: potpredsjednica Vijeća Gradske četvrti Črnomerec
· Za članove:
Miroslav Šurbek član Vijeća Gradske četvrti Črnomerec;
Branko Matun član  Vijeća Gradske četvrti Črnomerec;
Vlado Crkvenac član  Vijeća Gradske četvrti Črnomerec;
Marija Šikić, Vatrogasna zajednica Grada Zagreba;
Franka Vnučec, Gradsko društvo Crvenog križa Zagreb.

2. Ovaj će zaključak biti objavljen u Službenom glasniku Grada Zagreba.



Ad.3. Prijedlog Izmjene i dopune Naredbe o određivanju područja Grada Zagreba na kojima se dopušta držanje domaćih životinja — donošenje zaključka

Predsjednik otvara raspravu.

U raspravi sudjelovali: Siniša Ružić, Tomislav Domes i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći





               Z A K LJ U Č A K

             o prijedlogu izmjene i dopune Naredbe o određivanju područja Grada Zagreba na kojima se dopušta držanje domaćih životinja 

1. Vijeće je raspravljalo o Zaključku Vijeća Mjesnog odbora Jelenovac kojim se  predlažu izmjene i dopune Naredbe o određivanju područja Grada Zagreba na kojima se dopušta držanje domaćih životinja, a vezano za držanje pčela na području navedenog mjesnog odbora.

2. Vijeće podržava  prijedlog kojim se traži izuzimanje pčela iz kategorije domaćih životinja.

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 
  


Ad.4. Kustošijanska ulica 223, izmještanje autobusne stanice — donošenje zaključka


Predsjednik otvara raspravu.

U raspravi sudjelovali: Miroslav Šurbek, Ljiljana Peršinec, Branko Matun, Tomislav Domes, Tomislav Matošin, Maja Čižić i Josip Jelić.
Predsjednika daje prijedlog zaključka na glasovanje.

S 12 glasova ZA i 3 SUZDRŽANA usvojen  slijedeći


                                                         Z A K LJ U Č A K
                  o premještanju autobusnog stajališta u Kustošijanskoj ulici 227 


1. Vijeće je raspravljalo  o premještanju autobusnog stajališta u Kustošijanskoj ulici kbr. 223 na lokaciju Kustošijanska ulica kbr. 227 .
 
2. Vijeće traži da Odbor za komunalne aktivnosti  obilaskom lokacije za sljedeći sjednicu dostavi prijedlog zaključka. 


  
Ad.5. Peticija građana za izgradnju javnog WC-a na okretištu Črnomerec - donošenje zaključka

Predsjednik daje prijedlog zaključka na glasovanje.

Jednoglasno usvojen slijedeći




               Z A K LJ U Č A K
             o prijedlogu za otvaranje javnog WC-a na terminalu Črnomerec  


1. Vijeće je raspravljalo o peticiji građana koji traže otvaranje javnog WC na terminalu Črnomerec, zbog velike frekvencije ljudi koji prolaze terminalom prilikom dolaska i odlaska s autobusa na tramvaje i obrnuto. 

2. Vijeće podržava  navedenu peticiju te traži nadležan Gradski ured za prostorno uređenje, izgradnju Grada, graditeljstvo, komunalne poslove i promet da poduzme potrebne radnje kako bi se otvorio javni WC koji je nekada i postojao na terminalu. 

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 
  



	Ad.6. Ulica Krvariči, prijedlog za rješavanje prometne problematike - donošenje  	zaključka

Predsjednik kratko obrazlaže te otvara raspravu.
U raspravu sudjelovali: Tomislav Matošin i Josip Jelić.

Predsjednik daje prijedlog zaključka na glasovanje.

Jednoglasno usvojen slijedeći


               Z A K LJ U Č A K
             o prijedlogu nove regulacije prometa u ulici Krvarić od okretišta do ulice Trdice 


1. Vijeće je raspravljalo o Zaključku, Vijeća Mjesnog odbora Gornja Kustošija, a vezano za prijedlog nove regulacije prometa u ulici Krvarić od okretišta do ulice Trdice. 

2. Vijeće ne podržava  prijedlog da se uvede nova regulacija prometa u ulici Krvarići i Pustakovoj ulici već traži očitovanje o fazi izrade projektne dokumentacije za ulicu Krvarići, od   okretišta do ulice Trdice. 

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, da dostavi Vijeću očitovanje o fazi izrade projektne dokumentacije za proširenje ulice. 
  


  


Ad. 7. Naplata parkiranja- donošenje zaključka

Predsjednik obrazlaže zahtjev te otvara raspravu.

U raspravi sudjelovali: Tomislav Matošin, Tomislav Kolačny, Siniša Ružić, Vanja Mojzeš i Josip Jelić.
Predsjednik daje prijedlog na glasovanje.

S 11 glasova ZA i 4 SUZDRŽANA usvojen slijedeći


               Z A K LJ U Č A K
             o naplati parkiranja na području Gradske četvrti Črnomerec 


1. Vijeće je raspravljalo o dopisu Gradskog ureda za prostorno uređenje, izgradnju Grada, graditeljstvo, komunalne poslove i promet, kojim se traži očitovanje  o   naplati parkiranja na području Gradske četvrti Črnomerec.  

2. Vijeće ne podržava  prijedlog da se uvede naplata parkiranja na području mjesnih odbora Šestinski dol – Vrhovec i Kustošije centar.       

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet.  

	Ad.8. Korekcija polazaka autobusne linije 135 Graberje

Predsjednik kratko obrazlaže traženo te daje prijedlog zaključka na glasovanje
Jednoglasno usvojen slijedeći 

               Z A K LJ U Č A K
             o korekciji polazaka autobusne linije 135 Črnomerec - Graberje  


1. Vijeće je raspravljalo o dopisu Zagrebačkog holdinga d.o.o. Podružnice Zagrebački električni tramvaj i Zaključka Vijeća Mjesnog odbora Gornje Kustošije kojim se traži očitovanje o korekciji polazaka autobusne linije 135 Črnomerec – Graberje zbog potreba učenika OŠ Kustošija. 

2. Vijeće podržava korekciju predloženu od strane Zagrebačkog holdinga d.o.o. Podružnice Zagrebački električni tramvaj, polasci iz Črnomerca sa 5:35 na 5:25, sa 6:00 na 5:50, sa  6:30 na 6:20 sa 7:00 na 6:45 sa 7:25 na 7:10 i 12:20 na 12:25 sati  te polasci iz Graberja sa 5:45 na 5:35, sa 6:15 na 6:05 sa 6:45 na 6:30 sa 7:10 na 6:55, 7:035 na 7:25 i 12:35 na 12:40 sati.       . 

3. Ovaj Zaključak dostaviti će se Zagrebačkom holdingu d.o.o. Podružnici Zagrebački električni tramvaj na daljnje postupanje.  



	Ad.9. Informacije, pitanja i prijedlozi

Maja Čižić pita što je s premještanjem DV „Petar Pan“ u Slovensku ulicu.
Vanja Mojzeš pita da li se nešto zna o gradilištu nasuprot Instituta za tumore.
Predsjednik odgovara da je za sada zaustavljena gradnja.
Branko Matun pita da li se može nešto napraviti s kontejnerima kod Ulice Grada Mainza koji su stalno puni smeća.
Predsjednik odgovara da će se poslati dopis Čistoći.
Maja Čižić pita što je s preuređivanjem podruma MS „Bartol Kašić“.
Predsjednik odgovara da se radi o prostoru bivšeg Kina Kalnik te da će putem amandmana pitati gradonačelnika što je s pet milijuna kuna koje je obećao za uređenje tog prostora


Obzirom da se više nitko ne javlja za riječ, predsjednik zatvara sjednicu.
Sjednica završila u 16,30 sati.
Zapisnik vodila:
Natalija Vidak


KLASA:   026-02/17-01/497
URBROJ: 251-06-11-03-17-2						
Zagreb,     27. studenog 2017.


								
								      Predsjednik Vijeća 
                                                                                       	            Gradske četvrti Črnomerec
									
							               Josip Jelić, mag. ing.

